<classify> Itakumbukwa siku chache zilizopita, kulikuwa na taarifa iliyoshika vichwa vya habari vingi juu bondia kutoka Tanzania Selemani Bangaiza kushindwa kwa Technical knock Out dhidi ya mpinzani wake huko nchini Australia. Bangaiza alisalimu amri katika raundi ya kwanza tu kabla ya hajarushiwa hata ngumi moja na hivyo kuzua sintofahamu kwa mamilioni ya watu nchini ikiwemo viongozi wa serikali. Baada ya taarifa ya video ya tukio hilo kusambaa sana zilimfikia Waziri mwenye dhamana ya Habari, Utamaduni, Sanaa na Michezo Harrison Mwakyembe na kuagiza bondia huyo kufungiwa kujihusisha na masuala hayo kutokana na kulihujumu taifa ughaibuni. Sasa makund ya watu mbalimbali wakiwemo wasanii wameposti vitu mbalimbali kuhusu tukio ambapo, msanii wa Hip hop Mwana FA kupitia Twitter ameweka tamko la Waziri Mwakyembe lililoambatana na picha ya bondia huyo na kuandika maneno haya: Sijaja kufa hapa mimi,alisikika akisema... Watu wametoa maoni mbalimbali kupitia posti hiyo ya Mwana FA. Sijaja kufa hapa mimi,alisikika akisema.. ChoirMaster... MwanaFA June 21, 2019 Soma maoni ya wadau hapo chini.  <topic>: MICHEZO 